สวัสดี​คะ พอดีหนูมีประจำเดือนมา12วันแล้ว​ มาน้อยคะมาแค่เลอะๆแบบว่าต้องใส่ผ้าอนามัย​ เลือดจะไหลตอนกลางวัน​ ก็คืนไม่ใหลแต่เหมื่อนจะค้างอยู่ข้างใน​ ไม่มีอาการปวดท้อง​ และหนูก็ทานยาคุมด้วย​ ประจำเดือนมาก่อนกำหนด2วันล้ะก็ลืมกินยาคุมไป4เม็ด​ ตอนนี้เริ่มแผงใหม่แล้ว​ กินยาไป7เม็ดแล้ว​ ประจำเดือนก็ยังไม่หยุด​ ทำยังไงจะหายคะ​
สวัสดีค่ะ ประจำเดือนที่มาเกิน 7 วัน อาจเรียกว่ามามากผิดปกติ ซึ่งอาจเกิดจาก1.เลือดออกแค่กระปริดกระปรอยติดกางเกงใน อาจจะเป็นผลข้างเคียงจากยาคุมกำเนิดในช่วง 1-3 เดือนแรกได้ ไม่ควรเป็นเรื้อรัง หรืออาจเป็นเรื้อรังได้กรณีกินยาคุมแต่กินไม่สม่ำเสมอ กินๆหยุด2.เลือดออกจากช่องคลอดที่ค่อนข้างมากจนต้องใช้ผ้าอนามัย อาจมีสาเหตุอื่นๆนอกเหนือจากผลข้างเคียงจากยาคุมเช่น มีการติดเชื้อในช่องคลอด ปากมดลูก หรือมดลูก มีการอักเสบของอวัยวะในอุ้งเชิงกราน มีโรคติดต่อทางเพศสัมพันธ์เช่นหนองใน ภาวะแทรกซ้อนจากการตั้งครรภ์ มีเนื้องอกมดลูก เป็นต้นแนะนำพบสูตินรีแพทย์เพื่อตรวจเพิ่มเติม แพทย์อาจตรวจภายในและทำอัลตราซาวน์หน้าท้องเพื่อหาสาเหตุการดูแลตัวเองเบื้องต้น ทำความสะอาดอวัยวะเพศภายนอกด้วยน้ำสะอาดวันละ 2 ครั้ง ไม่สวนล้างช่องคลอด งดการมีเพศสัมพันธ์ไปก่อน หากเลือดยังออกมากไม่หยุด ปวดหน่วงท้องน้อย ควรรีบไปพบแพทย์ และอาจหยุดยาคุมกำเนิดไปก่อนค่ะ